**Amnesty International Slovenije vabi k sodelovanju za delovno mesto:**

**vodja učenja človekovih pravic (m/ž)**

Iščemo samostojne in samoiniciativne kandidate z univerzitetno izobrazbo, ki so predani delu za človekove pravice. Prednost pri izbiri bodo imeli kandidati družboslovnih smeri. Delo se razpisuje za obdobje enega leta oziroma do vrnitve delavke s porodniškega dopusta, s polnim delovnim časom ter s trimesečnim poskusnim obdobjem.

Delovno mesto bo obsegalo vodenje programa Šole človekovih pravic ([http://sola.amnesty.si/](https://mail.amnesty.si/owa/redir.aspx?C=479a089f956a405e9f73aada1c803558&URL=http%3a%2f%2fsola.amnesty.si%2f)).

Izbrani/a kandidat/ka bo delo nastopil/a predvidoma 1. decembra 2015.

Od kandidatov pričakujemo vsaj petletne delovne izkušnje s področja vodenja projektov (vsebinskega in finančnega dela, od prijave do zaključka), izkušnje z zasnovo in izvajanjem delavnic v formalnem in neformalnem okolju, visoko funkcionalno pismenost, dobro razvite organizacijske in komunikacijske sposobnosti ter aktivno znanje slovenskega in angleškega jezika. Pričakujemo dobro poznavanje dela z računalnikom (MS Office). Zaželene so izkušnje z vodenjem, motiviranjem in usposabljanjem prostovoljcev.

Pisne prijave s kratkim življenjepisom naj kandidati pošljejo do vključno 23. oktobra 2015 na naslov Amnesty International Slovenije, Beethovnova 7, 1000 Ljubljana, ali na elektronsko pošto [amnesty@amnesty.si](https://mail.amnesty.si/owa/redir.aspx?C=479a089f956a405e9f73aada1c803558&URL=mailto%3aamnesty%40amnesty.si) z oznako »Razpis«.